Diari Oficial de la Generalitat Valenciana


Sumari del DOGV 4660, del 30-12-2003 (2003/13641)

ACORD de 28 de novembre de 2003, del Consell de la Generalitat, pel qual s'autoritza determinada transferència de crèdit entre programes, capítols 4, 6 i 7, afectes a la Conselleria de Benestar Social, per import total de quatre-cents vuitanta-quatre mil vuit-cents vuitanta-tres euros amb vuitanta-sis cèntims (484.883,86 euros). Exp. 16.038/03-204 i 16.040/03-220.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4660

Data del DOGV
:   30-12-2003

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2003/13886


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 28 de novembre de 2003, del Consell de la Generalitat, pel qual s'autoritza determinada transferència de crèdit entre programes, capítols 4, 6 i 7, afectes a la Conselleria de Benestar Social, per import total de quatre-cents vuitanta-quatre mil vuit-cents vuitanta-tres euros amb vuitanta-sis cèntims (484.883,86 euros). Exp. 16.038/03-204 i 16.040/03-220. [2003/F13787]
  
El Consell de la Generalitat, en la reunió del dia 28 de novembre de 2003, va adoptar l'acord següent:
  
La Conselleria de Benestar Social, en compliment de la competència atribuïda per la Llei 5/2000, de 12 de gener, Reguladora de la Responsabilitat Penal dels Menors, i amb la finalitat d'assumir l'obligat compliment de les resolucions judicials que imposen com a mesura cautelar l'internament de menors en centres, en règim tancant, va escometre entre altres actuacions les obres de construcció del Centre de Menors L'Alacantí d'Alacant.
  
Per això, a fi de donar cobertura pressupostària a les necessitats de crèdit derivades de les certificacions d'obra presentades, es proposa determinada transferència de crèdit de diversos programes, capítols 4 i 7, al capítol 6 del programa 313.30, Família, Menor i Adopcions, utilitzant disponibilitats pressupostàries, no subjectes a compromisos pendents que implica la desafectació de les línies nominatives T5351 «Conveni IVAJ-Ajuntament de Chera» i T4984 «Conveni Fundació Santa Elena», així com la supressió de la línia de subvenció genèrica T5367 «Suport a la inversió d'organitzacions d'immigrants procedents d'Iberoamèrica».
  
En conseqüència, i en virtut del que disposen els articles 18 i 19 de la Llei 12/2002, de 27 de desembre, de Pressupostos de la Generalitat Valenciana per a l'exercici 2003, el Consell de la Generalitat
  
ACORDA
  
Primer
  
S'autoritza la minoració de crèdit en les aplicacions pressupostàries que es detallen a continuació:
  
Aplicació Import (euros)
  
78.74.687.11.7 30.000,00
  
95.24.195.85.9 215.640,00
  
68.67.998.11.2 400,00
  
55.28.631.44.3 178.743,86
  
15.43.411.08.8 60.100,00
  
Total 484.883,86
  
Segon
  
S'autoritza l'augment de crèdit en l'aplicació pressupostària 01.48.084.67.7 per import de 484.883,86 euros.
  
Tercer
  
S'autoritza la modificació dels annexos de transferències corrents i de capital dels programes i de les línies de subvenció que es detallen a continuació, que implica la desafectació de crèdit en les línies de subvenció nominatives T5351 i T4984, així com la supressió de la T5367.
  
València, 28 de novembre de 2003.- El conseller secretari del Consell de la Generalitat: Alejandro Font de Mora Turón.